**О Д Г О В О Р**

на пратеничко прашање од пратеникот Бесим Догани поставено

на 45-та седница на Собранието на Република Македонија

одржана на 29 јануари 2009 година

Имајќи предвид дека образованието е еден од приоротетите на Владата на Република Македонија, Министерството за образование и наука прави огромни напори за подобрување на условите во училиштата.

1. Секоја година, Министерството за образование и наука, согласно Програмата за работа, подготвува Програма за изградба и реконструкција на основните и средните училишта. Програмата за 2009 година е објавена во "Службен весник на РМ" бр.3/09 на 09.01.2009 година и "Службен весник на РМ" бр. 6/09 на 15.01.2009 година. Во Програмата за средно образование, а во функција на поставеното прашање, ќе нагласиме дека за СОУ "Перо Наков" во Куманово за реконструкција и адаптација на просториите на поранешната касарна, предвидени се 28.500.000 денари; за СОУ " Мирко Милески", за надградба на двата објекти во во Кичево и Житоше, предвидени се 25.000.000 енари, за СУГС Гимназија "Зеф Љуш Марку" во Скопје, за довршување на објектот, предвидени се 12.000.000 денари. Програмата за основно образование, меѓу друготоопфаќа изградба на нов училишен објект на ОУ "Ѓерг Кастриоти Скендербеу" во Арачиново, за ПУ во с.Орланци, за кое се предвидени 3.300.00 денари-средства обезбедени од Министерството за образование и наука и 4.500.000 денари донација; за продолжување со изградба на ОУ "Братство-Миѓени" во Тетово, се предвидени 22.000.000 денари; за изградба на нов училишен објект за ОУ "Санде Штерјоски" во Кичево се предвидени 45.350.000 денари; за продолжување на изградбата на ОУ "Ѓерг Кастриоти Скендербеу" во Порој, се предвидени 22.000.000 денари; за изградба на нов училишен објект на ОУ " Конгреси и Манастирит" во општина Чаир, се предвидени 19.000.000 денари и други инвестирања.

2. Вработувањата на неопределено време во образованието, согласно Одлуката на Владата на Република Македонија, се вршат по претходно добиена согласност од Министерството за финансии. Последниве години со тој проблем се соочуваат голем број на наставници, без разлика од која етничка група се. Појавата на наставниците Албанци е поочлива бидејќи последните години, особено во средно образование е зголемен бројот на запишани ученици, а со тоа е зголемен бројот на ново отворени паралелки, што повлекува и потреба од нови вработувања на наставници. Министерството за образование и наука, во неколку наврати, правеше напори да ја надмине оваа состојба, но само делумно успеа во тоа. Владата на Република Македонија, преку Министерството за образование и наука, во соработка со Синдикатот за образование, наука и култура (СОНК), Министерството за финансии и Заедницата на единиците на локалната самоуправа (ЗЕЛС), ги превзема сите чекори за надминување на оваа проблематика во образованието. Со таа цел, формирана е Државна комисија со претставници од Министерството за образование и наука, Министерството за финансии, ЗЕЛС, СОНК и Општински комисии кои ќе работатана решавање на овие предмети по одредена динамика.